Elektrilevi OÜ

elektrilevi@elektrilevi.ee

Ärakiri: Konkurentsiamet

 Tarbijakaitse ja Tehnilise Järelevalve Amet

 Päästeamet

Meie 01.05.2025 KL 108-25

**Teabenõue seoses korteriühistute elektrisüsteemidega**

11. juunil 2025 toimuva muudatusega seoses, kui elektribörsil minnakse üle 15-minutilisele kauplemisperioodile, plaanib Elektrilevi OÜ välja vahetada ligikaudu 650 000 elektriarvestit, maksumusega 70-120 miljonit eurot ning valdav osa nendest arvestitest asuvad korteriühistute poolt majandatavatest korterelamutes.

Võttes arvesse, et korterelamute elektriarvestid ei ole Elektrilevi OÜ jaotusvõrgu osa elektrituruseaduse mõistes. Samuti, et Elektrilevi OÜ-l ei ole seadusest tulenevat kohustust korteriühistute poolt majandatavatele korteritele elektrienergiat müüa (ega arvesteid vahetada), kuna elektrienergia ostmine ja jaotamine on alates liitumispunktist korteriühistu kohustuseks, siis palub Eesti Omanike Keskliit täpsustada: a) milline on korteriühistutes asuvate korteriarvestite vahetuse katteallikas; b) palume välja tuua korteritele osutatava teenuse 2024 aasta tulud ja kulud, vastavalt konkurentsiseaduse §-le 18¹; c) kellega kooskõlastatakse korterelamutes elektriarvestite vahetus ning kes vastutab arvestite vahetusega seotud dokumentatsiooni ja loamenetluse eest?

EOKL-ile teada olevalt kuulub Elektrilevi OÜ tavapraktikasse ka korteriühistes asuvate päikesepaneelide poolt toodetud elektrienergia ostmine ning seejärel sama kortermaja omanikele tagasi müümine. Sarnaselt eelneva küsimusega, ei tulene ka selline tegevus seadusest, vaid tegu on Elektrilevi OÜ omaalgatusliku (äri)tegevusega. Sellega seoses palume järgmist infot: a) mitmelt korteriühistult ning mis mahus ostetakse Elektrilevi OÜ võrku elektrienergiat? b) palume esitada raamatupidamise andmed elektrienergia edasi-tagasi liigutamisega seotud lisakulud ja/või täiendavate investeeringute kohta.

Lugupidamisega,

Andry Krass

Juhatuse esimees